
                                                  Referat de aprobare 
–pentru proiectul de hotărâre privind reglementarea din punct  de vedere juridic  a unor terenuri 


        Prezentul referat de aprobare are la bază prevederile art. 6 alin. 3 și art. 30 alin. 1-2 din Legea nr. 24/2000 privind normele de tehnică legislativă pentru elaborarea actelor normative, republicată, cu modificările și completările ulterioare, reprezentând instrumentul de prezentare și motivare a proiectului de hotărâre privind   reglementarea din punct  de vedere juridic  a unor terenuri situate în intravilanul localităţii Marghita.

        Urmare a activităţii de inventariere a terenurilor din  intravilanul localităţii, aflate în administrarea primăriei municipiului Marghita s-au identificat  suprafeţe de teren aferente unor locuinte sau societati comerciale , unele din ele  cu contract de concesiune  sau inchiriere , indeplinindu-se astfel conditia prevazută de art. 36 alin. 1 din legea nr. 18/1991 privind fondul funciar: „terenurile aflate în intravilanul localităților și care sunt în administrarea primăriilor, trec în proprietatea comunelor, orașelor sau municipiilor, după caz”.


      Drept pentru care supun  aprobării Consiliului Local acest proiect de hotărâre în vederea  cuprinderii în domeniul privat   a  mai multor suprafeţe de teren , conform documentaţiei topografice depusă. 

